Sekretari i Shtetit Kerry përsëri në Lindjen e Mesme
Sekretari Kerry takohet nesër me ministrin e Jashtëm të Jordanisë si dhe me zyrtarë të Lidhjes Arabe për t’u njohur me përpjekjet më të fundit të paqes dhe luftën në Siri
Sekretari amerikan i Shtetit, John Kerry ndodhet në Jordani për bisedime me zyrtarë të Lidhjes Arabe lidhur me tensionet në rritje në Egjipt dhe përkeqësimin e kushteve në Siri. Sekretari Kerry ka në plan të takohet së pari me ministrin e Jashtëm jordanez, Nasser Judeh. Zyrtarët thonë se bisedimet do të përqendrohen kryesisht tek Egjipti, ku ditët e fundit ka patur përleshje vdekjeprurëse, pas largimit nga posti në fillim të muajit të ish-presidentit Mohamed Morsi. Sekretari i Shtetit shkoi përsëri në Lindjen e Mesme në përpjekje për ta bindur Izraelin dhe palestinezët që të kthehen në bisedimet e paqes lidhur me një zgjidhje me dy shtete. Bisedimet më të fundit dështuan në vitin 2010 për shkak të vazhdimit të ndërtimeve të vendbanimeve nga ana e Izraelit në tokën e pushtuar gjatë luftës së vitit 1967. Sekretari Kerry kthehet në rajon pas bisedimeve të muajit të kaluar për të cilat ai tha se u arrit përparim i vërtetë. “Me pak më shumë punë” zoti Kerry beson se fillimi i bisedimeve mbi statusin final të konfliktit izraelito-palestinez “mund të arrihet”. Kjo punë po bëhet me ndihmën e të ashtuquajturit Kuarteti i Lindjes së Mesme, i përbërë nga Shtetet e Bashkuara, Kombet e Bashkuara, Bashkimi Evropian dhe Rusia. Ja si u shpreh ministri i Jashtëm rus, Sergei Lavrov: Kjo përpjekje bazohet në nismën për paqe të Lidhjes Arabe, që përfshin shkëmbimin e territoreve, në mënyrë që Izraeli të mund të mbajë disa vendbanime hebraike në Bregun Perëndimor: Tzipi Livni është ministre izraelite e drejtësisë. Pranimi i një zgjidhjeje me dy shtete ka qënë përparësi për Presidentin Barack Obama. Akbar Ahmed është profesor në “Universitetin Amerikan” “ Profesor Ahmed beson se kryeministri izraelit, Benjamin Netanyahu e kupton fare mirë se çfarë është në rrezik. Përpjekja më e fundit për paqe bëhet ndërkohë që administrata e presidentit Obama po punon që të menaxhojë shpresat nga e ashtuquajtura Pranvera Arabe, thotë ish ambasadori amerikan në Izrael, Daniel Kurtzer. Nëse Sekretari Kerry ka sukses në rifillimin e bisedimeve të paqes, zoti Kurtzer thotë se kjo do të ndihmonte në zgjerimin e objektivave të politikës së jashtme amerikane. Sekretari Kerry takohet të mërkurën me ministrin e Jashtëm të Jordanisë, Nasser Judeh si dhe me zyrtarë të Lidhjes Arabe për t’u njohur me përpjekjet më të fundit të paqes në Lindjen e Mesme dhe luftën në Siri.